Departamento ti Chocó

Ti Chocó ket maysa a departamento ti Colombia nga ammo para iti dakkel a populasionna nga Apro-Colombiano. Daytoy ket mabirukan idiay laud ti pagilian, ken is-isu ti departamento ti Colombia nga addaan kadagiti aplayana iti Taaw Pasipiko ken iti Taaw Atlantiko. Daytoy ket addaan pay amin a pagbeddengan iti Colombia iti Panama.  Ti kapitoliona ket ti Quibdó.

Ti Chocó ket addaan iti nadumaduma a heograpia, ti maysa a naisangsangayan nga ekosistema ken dagiti saan a nasuksukimat a masna a rekurso. Nupay kasta, ti populasionna ket addaan iti maysa a kababaan nga alagaden ti panagbiag kadagiti amin a departamento ti Colombia. Idi Marso 2007 ti midia ti Colombian ket nagirangarang nga adda dagiti agarup a 50 nga ub-ubbing a nabisinan kadagiti basbassit ngem tallo a bulan, a daytoy ket nagpartuat ti pannakaammuan iti nakaro a kasasaad a sangsanguan dagiti agtataeng ti Chocó. Dagiti parikut dagiti patakder ket naiparang pay. Kas pagarigan, nupay ti kasasaadna a kas ti katuduan a tanap iti lubong, nga adda ti agarup a 400 pulgada ti tinawen a panagtudtudo, ti kapitolio ti Chocó a Quibdó ket naibusan ti danum.

Dagiti ili ken munisipalidad 
Ti Quibdó ket isu ti kadakkelan a siudad nga addaan iti populason iti gangani a 100,000.  Dagiti dadduma pay a nangruna a siudad ket mairaman ti Istmina, Condoto, Nóvita ken El Carmen iti kaunegan, ti Acandí idiay aplaya ti Karibe, ken Solano idiay aplaya ti Pasipiko.

Dagiti munisipalidad 

 Acandí
 Alto Baudó
 Atrato
 Bagadó
 Bahía Solano
 Bajo Baudó
 Belén de Bajirá
 Bojayá
 Carmen del Darién
 Cértegui
 Condoto
 El Cantón de San Pablo
 El Carmen de Atrato
 Istmina
 Juradó
 Litoral del San Juán
 Lloró
 Medio Atrato
 Medio Baudó
 Medio San Juán
 Nóvita
 Nuquí
 Quibdó
 Río Iró
 Río Quito
 Riosucio
 San José del Palmar
 Sipí
 Tadó
 Unguía
 Unión Panamericana

Dagiti nagibasaran 
 todacolombia.com – Departamento ti Chocó

Dagiti paammo

Dagiti akinruar a silpo 

 Mosquera-Machados, Silvia del Carmen (2002) "Cadre général du département du Choco" in Analyse multi-aléas et risques naturels dans le département du Chocó (nord-ouest de la Colombie) Université de Genève, Hinebra 
 "Mision de Observacion a la Situación de las Comunidades Afrodescendientes en Colombia: Anexo 1" ;

 
Dagiti departamento ti Colombia
Dagiti estado ken teritorio a nabangon idi 1947